**Κόνιτσα 05/09/2022**

**ΔΕΛΤΙΟ ΤΥΠΟΥ**

**ΔΗΜΟΣ ΚΟΝΙΤΣΑΣ: ΜΕ ΕΠΙΤΥΧΙΑ ΟΛΟΚΛΗΡΩΘΗΚΕ Ο ΑΓΩΝΑΣ ΟΡΕΙΝΟΥ ΤΡΕΞΙΜΑΤΟΣ “SMOLIKAS TRAIL RUN"**

Με επιτυχία και πλήθος συμμετοχών υλοποιήθηκαν οι δύο αγώνες ορεινού τρεξίματος «Smolikas Trail Run», 23 km και 8km, την Κυριακή 4 Σεπτεμβρίου 2022, με εκκίνηση και τερματισμό το χωριό Αγία Παρασκευή (Κεράσοβο) στην Κόνιτσα.

Διοργανωτής ο Δήμος Κόνιτσας στο πλαίσιο του «2ου Κόνιτσα Άθλον», με την υποστήριξη της εταιρείας «MY ADVENTURE – Event Organizer Pro», σε μια προσπάθεια ανάδειξης και προβολής της περιοχής μας.

Δεκάδες αθλητές συναγωνίστηκαν σε μια απαιτητική, μα συνάμα ξεχωριστή διαδρομή 8km και 23km κυκλική διαδρομή με 1700μ. υψομετρική διαφορά, απολαμβάνοντας το 2ο υψηλότερο βουνό της Ελλάδας, αλλά και την ξακουστή Δρακόλιμνη του Σμόλικα.

Νικητές στον αγώνα 23km αναδείχθηκαν ο Δημήτριος Θεοδωρακάκος με εντυπωσιακή επίδοση 2:40, ο Αναστάσιος Τομαράς με χρόνο 2:40,49 και ο Κωνσταντίνος Γιαννόπουλος με 2:42, ενώ στον αγώνα των 8km οΠέτρος Λώλης, ο Οδυσσέας Κουκέσης και ο Θεόδωρος Αρλέτος.Τις απονομές στους νικητές έκαναν ο Δήμαρχος Κόνιτσας Νικόλαος Εξάρχου, οι Αντιδήμαρχοι Νικόλαος Τσιαλιαμάνης, Δημήτριος Χήρας και Αριστείδης Λαζογιάννης, ο ιερέας του χωριού π. Μιχαήλ, ο Πρόεδρος της Κοινότητας Αγίας Παρασκευής Βασίλειος Σαμαράς, η Πρόεδρος της Αδελφότητας Αγίας Παρασκευής «Το Κεράσοβο» Ελένη Σιάφη.

Θερμά συγχαρητήρια σε όλους τους συμμετέχοντες στους αγώνες και σε όλους εκείνους που συνέβαλαν στη διοργάνωση.

Πολλές ευχαριστίες στους κατοίκους της Αγίας Παρασκευής που αγκάλιασαν τη διοργάνωση και κυρίως στις κυρίες, που επιμελήθηκαν την καθαριότητα εντός του χωριού και πρόσφεραν σε επισκέπτες και αγωνιζόμενους γευστικά παραδοσιακά εδέσματα.

Με την πρώτη φετινή διοργάνωση του Δήμου αποδεικνύεται ότι έχουν τεθεί οι βάσεις για το επόμενο έτος για έναν αγώνα που ευελπιστούμε να καθιερωθεί ως θεσμός. Παράλληλα, πρόθεση του Δήμου αποτελεί η στήριξη όλων των αγώνων στον τόπο μας, με στόχο την ανάδειξη όλων των ορεινών συγκροτημάτων μας ως ιδανικού προορισμού εναλλακτικού τουρισμού.

**Αποτελέσματα διαδρομής 23 km:**

Ανδρών:

1. Δημήτριος Θεοδωρακάκος 2:40
2. Αναστάσιος Τομαράς 2:40:49
3. Κωνσταντίνος Γιαννόπουλος 2:42

Γυναικών:

1. Δάφνη Μαντούση 3:29:25
2. Αθηνά Μωϋσίδου 3:29:26
3. Δέσποινα Μπλούκου 3:37

**Αποτελέσματα διαδρομής 8km:**

Ανδρών:

1. Πέτρος Λώλης 00:30:16
2. Οδυσσέας Κουκέσης 00:30:22
3. Θεόδωρος Αρλέτος 00:31

Γυναικών:

1. Βασιλική Βαλάκου 00:41
2. Φανή Λιόντου 00:43
3. Μαρία Πεπόνη 00:44

Από το Γραφείο Δημάρχου